Hon KELVIN DAVIS (Minister for Māori Crown Relations: Te Arawhiti): Tēnei te nihinihi, tēnei te tupua, tau rori ana ki te whare o Uenuku, e here ki reira te ihi, te wehi, te mana, te tapu. Ko te kī kei runga taupokongia atu ki te pū, ki te wānanga, ki a tātou e hui nei. Ka tau ko te tangikura kia ākina ake ki te iwi nui, kia tau ki runga ki a tātou, tēnei te nihinihi, tēnei te nahanaha, tūturu o Whiti kia whakamaua kia tina.